MINISTERUL AFACERILOR INTERNE
DEPARTAMENTUL PENTRU SITUAŢII DE URGENŢĂ

INSPECTORATUL GENERAL PENTRU SITUAŢII DE URGENŢĂ

INSPECTORATUL PENTRU SITUAŢII DE URGENŢĂ

„Şerban Cantacuzino”  AL JUDEŢULUI  PRAHOVA

CĂTRE,

TOATE AUTORITĂŢILE ADMINISTRAŢIEI PUBLICE LOCALE STRUCTURILE DIN TERITORIU ALE MINISTERELOR ŞI ALE ALTOR ORGANISME CENTRALE
    
  În vederea monitorizării evoluţiei fenomenelor meteorologice şi pentru dispunerea măsurilor impuse de situaţiile de urgenţă generate de aceasta sau prevenirea efectelor produse în situaţii deosebite, vă transmitem mesajul nr. 183 de la ANM – INFORMARE METEOROLOGICA SI AVERTIZARE METEOROLOGICĂ COD GALBEN SI PORTOCALIU astfel: 
	INFORMARE METEOROLOGICĂ

Interval de valabilitate: 12 noiembrie, ora 10 – 14 noiembrie, ora 20

Fenomene vizate: ploi moderate cantitativ, intensificări ale vântului, ninsori la munte, la altitudini mai

mari de 1500 m, răcire accentuată a vremii

Zone afectate: conform textului

În intervalul menționat temporar va ploua moderat cantitativ în vestul, nord-vestul și local în centrul țării.

Ploile vor avea mai ales caracter de aversă vineri (13 noiembrie) și pe alocuri vor fi însoțite de descărcări

electrice și de intensificări de scurtă durată ale vântului. În noaptea de vineri spre sâmbătă (13 / 14 noiembrie)

la altitudini mai mari de 1500 m, cu precădere în Carpații Meridionali și de Curbură va ninge și se va depune

strat de zăpadă (în general de 5...10 cm).

Local cantitățile de apă vor fi în general de 30...60 l/mp, iar în Carpații Occidentali, izolat vor depăși 80

l/mp.

Vântul va avea intensificări temporare în noaptea de joi spre vineri (12/13 noiembrie) la munte și în

regiunile vestice, apoi în toată țara. Vor fi viteze la rafală în general de 50...65 km/h, iar la munte de peste 90

km/h.

Sâmbătă (14 noiembrie) vremea se va răci accentuat, iar temperaturile maxime se vor situa în general între

5 și 10 grade.                           

                                                           ATENȚIONARE METEOROLOGICĂ

COD GALBEN

Interval de valabilitate: 12 noiembrie, ora 22 – 13 noiembrie, ora 10

Fenomene vizate: intensificări ale vântului

Zone afectate: Banat, Crișana și în zona montană

În noaptea de joi spre vineri (12/13 noiembrie), vântul va avea intensificări în Banat, Crișana și la munte

cu viteze de 50...70 km/h, iar pe creste montane rafalele vor fi de 90...100 km/h.

AVERTIZARE METEOROLOGICĂ

COD GALBEN

Interval de valabilitate: 13 noiembrie, ora 10 – 13 noiembrie, ora 21

Fenomene vizate: intensificări ale vântului

Zone afectate: conform textului

Vineri (13 noiembrie), temporar vântul va avea intensificări în Banat, Crișana, Maramureș, Transilvania,

Moldova, Dobrogea, nord-estul și estul Munteniei și în sud-vestul Olteniei cu viteze la rafală de 50...70 km/h.

COD PORTOCALIU

Interval de valabilitate: 13 noiembrie, ora 10 – 13 noiembrie, ora 21

Fenomene vizate și zone afectate: intensificări puternice ale vântului la munte

La munte vor fi intensificări puternice ale vântului cu viteze de 90...120 km/h, iar la altitudini mari de

120...140 km/h.

În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj inclusiv prin avertizări pentru fenomene severe imediate (nowcasting).


Veţi dispune monitorizarea cu toată atenţia a fenomenelor meteorologice, pentru a se putea intervenii util la apariţia unor situaţii de urgenţă.
Veţi institui serviciul de permanenţă la sediul primăriei în conformitate cu prevederile Ordinului nr. 736/2005, publicat în M.O. al României, partea I, nr. 671/27.07.2005 şi veţi aplica măsurile stabilite prin Ordinul comun al M.M.P. și M.A.I. nr. 459/78/2019 și prin Ordinul 1576/27.10.2017 emis de Ministerul Transporturilor (161/27.10.2017 - emis de M.A.I.) publicat în M.O. al României;
Veţi urmări evoluţia fenomenelor meteorologice pentru a putea lua măsurile preventive care se impun, inclusiv în caz de urgenţă, în scopul limitării eventualelor efecte negative ale fenomenelor menţionate și veţi informa cu maximă operativitate despre situaţiile deosebite produse Inspectoratul pentru Situaţii de Urgență „Şerban Cantacuzino” al judeţului Prahova, prin telefon/fax 0244.595.366, 0244.595.367, 0244.597.000 şi Instituţia Prefectului prin telefon/fax 0244.546.067, 0244.510.276.  

